stanford-oval/wikipedia huggingface dataset:
קייטי לוץ
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 - 2005 | Dance 360 | מתמודדת | תוכנית היפ-הופ ברשת UPN |
| 2010 | חוק וסדר: לוס אנג'לס | איימי ריינולדס | פרק: "Harbor City" |
| 2010 - 2015 | מד מן | סטפני | 5 פרקים |
| 2011 | עמק המוות | קירסטן לנדרי | תפקיד ראשי; 12 פרקים |
| 2011 | The Legion of Extraordinary Dancers | שוברת לבבות | סדרת רשת; פרק: "Ra Games" |
| 2012 | NTSF:SD:SUV:: | מארי | פרק: "Lights, Camera, Assassination" |
| 2013 | Burning Love | דייטמשל האט'וול | סדרת רשת; פרק: "Burn Baby Burn" |
| 2013 - 2020 | החץ | הקנרית הלבנה / שרה לאנס (אנ') | תפקיד חוזר (עונות 4-2) הופעת אורח (עונות 8-5); 38 פרקים |
| 2014 | Stalker | מליסה בארנס | פרק: Love Is a Battlefield" |
| 2016 | רובוט צ'יקן | "טאף לאק" | דיבוב; פרק: "Fridge Smell" |
| 2016 - 2022 | אגדות המחר | הקנרית הלבנה / שרה לאנס (אנ') | תפקיד ראשי (7 עונות); 110 פרקים גם ביימה 3 פרקים |
| 2016 - 2017; 2019 | הפלאש | הקנרית הלבנה / שרה לאנס (אנ') | 3 פרקים גם במאית הפרק: "The Curious Case of Bartholomew Allen" (2022) |
| 2017, 2019 | סופרגירל | הקנרית הלבנה / שרה לאנס (אנ') | 2 פרקים |
| 2019 | באטוומן | הקנרית הלבנה / שרה לאנס (אנ') | פרק: "המשבר בעולמות האינסופיים 2" |
מניפסט (סדרת טלוויזיה)

| --- | --- |

כותרת הפתיחה
 סוגה:  מתח מדע בדיוני דרמה על טבעית
 יוצרים:  ג'ף רייק
 שחקנים:  מליסה רוקסבורג ג'וש דאלאס אתנה קרקניס ג'יי. אר. רמירז לונה בלייז ג'ק מסינה (עונות 1–3) וטיי דוראן (עונה 4) פארווין קאור מאט לונג הולי טיילור דריל אדוארדס (עונה 4)
 ארץ מקור:  ארצות הברית ארצות הברית
 שפות:  אנגלית 
 מספר עונות:  4 
 מספר פרקים:  62 (נכון ל־2 ביוני 2023) 
 הפקה
 מפיק:  קאתי פרנק לורה פוטני מרגרט איזלי הארווי ולדמן
 מפיקים בפועל:  רוברט זמקיס ג'ק ראפקה ג'קלין לוין ג'ף רייק דייוויד פרנקל ג'ו שאפל לן גולדשטיין
 חברת הפקה:  Compari Entertainment Jeff Rake Productions Universal Television Warner Bros. Television
 הפצה:  Warner Bros. Television Distribution
 עורכים:  אלנה מגניני ניקולס ארסמוס סקוט בויד סטיבן לאנג מארק קונטה נינה מ. גילברטי מורה קורי
 צלמים:  טים אייבס טים נורמן ג'וזף בראדלי סמית' שרה קאולי ג'ון אינווד אנדרו פריסטלי
 טכניקת צילום:  מצלמה יחידה
 מוזיקה:  דני לוקס
 אורך פרק:  40–50 דקות
 שידור
 רשת שידור:  NBC (עונות 1–3) נטפליקס (עונה 4)
 תקופת שידור מקורית:  24 בספטמבר 2018 – 2 ביוני 2023
 קישורים חיצוניים
 www.nbc.com/manifest
 דף התוכנית ב-IMDb
 
מניפסט (באנגלית: Manifest) היא סדרת דרמה על טבעית אמריקאית שנוצרה על ידי ג'ף רייק ושודרה לראשונה ב-24 בספטמבר 2018 ברשת "NBC". עלילת הסדרה עוסקת בנוסעיה ובצוות העובדים של מטוס נוסעים מסחרי שצצים לפתע שוב לאחר שנחשבו למתים למשך יותר מחמש שנים.
באוקטובר 2018, רשת "NBC" הזמינה פרקים נוספים לעונה הראשונה, ובהמשך חידשה את הסדרה לעונה שנייה ששודרה בשנת 2020, ולעונה שלישית ששודרה בשנת 2021. ביוני 2021, הסדרה בוטלה לאחר שלוש עונות. הסדרה נוספה לשירות נטפליקס בסוף יוני 2021 ומיד עלתה לראש טבלת הצפיות, נתון אשר שיכנע את נטפליקס לחדש את הסדרה לעונה רביעית ואחרונה בת 20 פרקים, שחלקה הראשון עלה לשירות ב-4 בנובמבר 2022 וחלקה השני; ב-2 ביוני 2023.
בישראל, הסדרה משודרת בשירות הזרמת המדיה של נטפליקס החל מ-1 בינואר 2022.
תקציר העלילה

בזמן הנסיעה מג'מייקה לניו יורק, טיסת "מונטגו אייר 828" חווה סערה קשה. כשהם נוחתים בנמל התעופה הבינלאומי סטיוארט בניובורג, ניו יורק, 191 נוסעי המטוס וצוות העובדים מגלים מסגן מנהל הסוכנות לביטחון לאומי, רוברט ואנס, שחלפו למעלה מחמש שנים וחצי בזמן שהם היו באוויר, במהלכן הם נחשבו למתים. כשהם מצטרפים מחדש לחברה, הנוסעים מתחילים להתמודד עם העובדה שחייהם – ויקיריהם – אינם כפי שהיו, ובמקביל מתחילים לשמוע קולות מנחים ולחוות חזיונות על אירועים שטרם התרחשו.
צוות השחקנים והדמויות > דמויות ראשיות

מליסה רוקסבורג – מיקלה סטון, בלשית המשויכת למחוז 129 במשטרת ניו יורק ואחותו של בן, ששהתה בטיסה 828. דודתם של אוליב, קאל ואידן. את דמותה של מיקלה בצעירותה מגלמת אריאנה ג'ליה.
ג'וש דאלאס – בן סטון, פרופסור למתמטיקה ואחיה של מיקלה; שהה בטיסה 828, בעלה של גרייס ואביהם של אוליב, קאל ועדן
אתנה קרקניס – גרייס סטון (עונות 1–3; אורחת בעונה 4), אשתו של בן וגיסתה של מיקלה, המנהלת עסק לקייטרינג. אמם של אוליב, קאל ואידן.
ג'יי. אר. רמירז – ג'ארד ואסקז, בלש המשויך למחוז 129 במשטרת ניו יורק וארוסה לשעבר של מיקלה; נישא לחברתה הטובה ביותר לאחר היעלמה, אך התגרש לאחר שובה. מאוחר יותר, ג'ארד מועלה לדרגת מפקח.
לונה בלייז – אוליב סטון, בתם של בן וגרייס, אחייניתה של מיקלה, אחותו התאומה של קאל ואחותה הגדולה של אידן. את דמותה של אוליב בצעירותה מגלמת ג'נה קורמג'.
ג'ק מסינה (עונות 1–3, אורח בעונה 4) וטיי דוראן (עונה 4; אורח בעונה 3) – קאל סטון, בנם של בן וגרייס, אחיינה של מיקלה, אחיה הגדול של אידן, ואחיה התאום של אוליב.
פארווין קאור – סאנבי באל, רופאה וחוקרת רפואית בבית החולים קוך ששהתה על טיסה 828. מאוחר יותר, באל מגויסת לעבודה עבור כוח המשימה "פרויקט אאוריקה" של הסוכנות לביטחון לאומי, שעוסק בחקירת טיסה 828.
מאט לונג – זיק לנדון (עונה 2-הווה; משני בעונה 1), מטייל שנלכד במערה במהלך סופת שלגים ונחשב למת במשך שנה, עד שחזר לחיים במצב דומה למה שקרה לנוסעי טיסה 828. בהמשך הסדרה, זיק נישא למיקלה. את דמותו של זיק בצעירותו מגלם קולין קריצ'לי.
הולי טיילור – אנג'לינה מאייר (עונות 3–4), נוסעת בטיסה 828 שהוחזקה בשבי על ידי הוריה הקנאים-דתיים בקוסטה ריקה לאחר שובה, עד לחילוצה על ידי מיקלה וזיק.
דריל אדוארדס – רוברט ואנס (עונה 4; משני בעונות 1–3), מנהל הסוכנות לביטחון לאומי, שמוביל את חקירת הופעתה מחדש של טיסת מונטגו אייר 828. על אף שהוא נהרג לכאורה במהלך העונה הראשונה, בהמשך מתגלה כי הוא עדיין חי ועובד בחשאי על מנת לחשוף את מסתורין טיסה 828 ואת מטרותיה המרושעות של ממשלתו. בעונה השלישית, ואנס שב לתפקידו הישן ועומד בראש כוח משימה חדש, "פרויקט אאוריקה", שמטרתה לבחון את הריסותיו המחודשות של המטוס על מנת לאתר רמזים.
סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | שודרה לראשונה (ארצות הברית)> רשת שידור | דירוג | ממוצע צופים (במיליונים) |
| --- | --- | --- | --- | --- | --- | --- | --- | --- |
|  | 1 | 16 | 16 | 24 בספטמבר 2018 | 18 בפברואר 2019 | NBC | 9 | 12.61 |
|  | 2 | 13 | 13 | 6 בינואר 2020 | 6 באפריל 2020 | NBC | 38 | 7.70 |
|  | 3 | 13 | 13 | 1 באפריל 2021 | 10 ביוני 2021 | NBC | 54 | 5.35 |
|  | 4 | 20 | 10 | 4 בנובמבר 2022 | 4 בנובמבר 2022 | נטפליקס | — | — |
|  | 4 | 20 | 10 | 2 ביוני 2023 | 2 ביוני 2023 | נטפליקס | — | — |
הפקה > פיתוח

ב-23 באוגוסט 2017, נמסר כי רשת "NBC" התחייבה להזמין מהפקת הסדרה פיילוט. התסריט עבור הפיילוט נכתב על ידי ג'ף רייק, שהתעתד לשמש גם כמפיק בפועל לצד רוברט זמקיס וג'ק ראפקה. בינואר 2018, רשת "NBC" הזמינה רשמית את הפיילוט ונמסר כי על בימויו והפקתו יהיה אמון דייוויד פרנקל. במאי 2018, נודע כי "NBC" הזמינה עונה מלאה בת 13 פרקים, ושיבצה אותה לשידור במהלך הרבעון השלישי לשנת 2018. ב-19 ביוני 2018, נמסר רשמית כי הסדרה תעלה לשידור ב-24 בספטמבר 2018. ב-18 באוקטובר 2018, "NBC" הזמינה שלושה פרקים נוספים עבור העונה הראשונה.
ב-15 באפריל 2019, "NBC" חידשה את הסדרה לעונה שנייה, שעלתה לשידור ב-6 בינואר 2020. ב-15 ביוני 2020, הסדרה חודשה לעונה שלישית שעלתה לשידור ב-1 באפריל 2021.
הפקה > ליהוק

בפברואר 2018, נמסר על ליהוקם של ג'וש דאלאס, מליסה רוקסבורג וג'יי. אר. רמירז לצוות השחקנים הראשי של הפיילוט. חודש לאחר מכן, נמסר על ליהוקן של אתנה קרקניס, פארווין קאור ולונה בלייז לצוות השחקנים הראשי. באוגוסט 2019, נמסר על ליהוקם של יאשה ג'קסון, גארט ורינג, אנדרן וורד-האמונד ואלן טמאקי לוהקו לצוות השחקנים המשני של העונה השנייה, ובאוקטובר 2019, נמסר על ליהוקם של ליאה גיבסון וקרל לונדסטדט לצוות השחקנים המשני. ב-22 בספטמבר 2020, נמסר על ליהוקה של הולי טיילור לצוות השחקנים הראשי של העונה השלישית. ב-22 באוקטובר 2020, נמסר על ליהוקו של ויל פלץ לוהק לצוות השחקנים המשני של העונה השלישית.
הפקה > ביטול וחידוש

ב-14 ביוני 2021, נודע על החלטתה של רשת "NBC" לבטל את הסדרה לאחר שלוש עונות. בשל הקליף האנגר של העונה השלישית והעובדה שהיוצר ג'ף רייק מכר במקור את הסדרה לרשת "NBC" עם תוכנית בת שש עונות מתוכננות, רייק וצוות ההפקה קיוו שהסדרה תירכש על ידי פלטפורמה אחרת. בין האפשרויות בלטה נטפליקס, שם שתי העונות הראשונות של הסדרה עלו לשידור עם תום שידור העונה השלישית ועלו במהירות למקום השלישי ברשימת הסדרות הנצפות ביותר בשירות הזרמת המדיה. על ההחלטה לבטל את הסדרה, רייק צייץ בטוויטר ב-15 ביוני: "אני הרוס מההחלטה של NBC לבטל אותנו. [...] זה אגרוף בבטן בלשון המעטה. אני מקווה למצוא בית חדש. לכם, המעריצים, מגיע את סוף הסיפור שלכם." ב-21 ביוני 2021, "האחים וורנר" הודיעו כי המשא ומתן עם נטפליקס נגמר בטעם רע וכי הם לא יחפשו עוד בית חדש לסדרה. שבוע שלאחר מכן, רייק ציין כי: "אנחנו מנסים למצוא דרך לסיים את הסדרה. זה יכול לקחת שבוע, חודש, שנה. אבל לא נוותר. מגיע לכם סוף לסיפור."
ב-30 ביוני 2021, נמסר על ידי "אנטרטיינמנט ויקלי" כי רייק מחפש פלטפורמה שתסכים להפיק סרט המשך בן שעתיים שיקשור את כל הקצוות הרופפים שנותרו מהעונה השלישית. רייק ציין בתגובה לדיווח זה כי "יש תיאבון עצום לאנשים שרוצים לדעת מה הסוף של הסיפור הזה, מה קרה לנוסעים, מה קרה בסופו של דבר למטוס הזה."
עם זאת, חודש שלאחר מכן, נמסר כי המשא ומתן בין "האחים וורנר" לרשת "NBC" בנוגע לחידוש הסדרה לעונה רביעית פוטנציאלית התחדשו, וכי גם נטפליקס לקחו חלק בדיונים על החידוש. ב-28 באוגוסט 2021, נמסר רשמית כי נטפליקס חידשה את הסדרה לעונה רביעית ואחרונה בת 20 פרקים, שתחולק לשני חלקים. על פי הדיווח, נמסר כי דאלאס ורוקסבורו עתידים לשוב לעונה הרביעית, יחד עם חברי צוות מקוריים נוספים שנמצאים במשא ומתן על חזרה להפקת הסדרה. ב-9 בספטמבר 2021, נמסר כי קאור, בלייז וטיילור ישובו לגלם את דמויותיהם לצד דאלאס, רוקסבורג ורמירז, בעוד שקרקניס ומסינה עזבו, וכי טיי דוראן יקודם לצוות השחקנים הראשי ויגלם את דמותו של קאל המתבגר. יום לאחר מכן, הוכרז שדריל אדוארדס קודם לצוות השחקנים הראשי.
שיווק

ב-21 ביולי 2018, הפקת הסדרה לקחה חלק בכנס קומיקון שבסן דייגו, קליפורניה. בין הנוכחים נכללו המפיק בפועל, ג'ף רייק, והשחקנים מליסה רוקסבורו וג'וש דאלאס. ב-28 באוגוסט 2018, הופצו תשע הדקות הראשונות של פרק הפיילוט. ב-10 בספטמבר 2018, הפקת הסדרה השתתפה גם בכנס "PaleyFest", אשר כללה הקרנה מקדימה של הסדרה.
ביקורות > ביקורות

עם הפצתה, הסדרה זכתה לתגובות מעורבות מצד המבקרים. באתר הביקורות "Rotten Tomatoes", עונתה הראשונה של הסדרה זכתה לציון 56%, עם דירוג ממוצע של 6.2/10, על סמך 39 ביקורות. הקונצנזוס הביקורתי של האתר כתב כי "ניסיונותיה של 'מניפסט' לאזן בין המסתורין למלודרמה העל-טבעית עובדים בעיקר הודות לצוות השחקנים הנבחר שלו – אם כי הוא יכול להשתמש בכמה מאפיינים בולטים נוספים." באתר הביקורות המשוקללות "Metacritic", הסדרה זכתה לציון 55/100 על סמך 15 ביקורות, דבר המציין "ביקורות מעורבות או ממוצעות."
ביקורות > פרסים ומועמדויות

| שנה | פרס | קטגוריה | מועמד/ים | תוצאה | הערה |
| --- | --- | --- | --- | --- | --- |
| 2019 | פרס סאטורן | סדרת המדע בדיוני הטובה ביותר | מניפסט | מועמדות |  |
| 2019 | פרס אימג'ן | הסדרה הטובה ביותר בפריים טיים – דרמה | מניפסט | מועמדות |  |
| 2024 | פרס סאטורן | סדרת האקשן/הרפתקאות/מתח הטובה ביותר | מניפסט | מועמדות |  |
טרנס קרופורד

| --- | --- |

טרנס קרופורד, 2023 
 לידה:  28 בספטמבר 1987 (בן 37) היינסוויל, ג'ורג'יה, ארצות הברית 
 מידע כללי
 מדינה:  ארצות הברית ארצות הברית
 השכלה:  תיכון אומהה בריאן 
 משקל:  62 ק"ג 
 גובה:  1.73 מטר, מוטה 1.88 מטר
 אתר רשמי
 ספורט
 ענף ספורט:  איגרוף
 משקל:  מעורב קל, מעורב
 תקופת הפעילות:  מ-2008
 הישגים
 דירוג שיא:  אלוף העולם הבלתי מעורער
 פרסים והוקרה:  אלוף העולם במשקל מעורב של ארגון האגרוף העולמי  אלוף העולם במשקל קל נמוך של ארגון האיגרוף העולמי  אלוף העולם במשקל קל של ארגון האיגרוף העולמי 
 
טרנס קרופורד (באנגלית: Terence Crawford; נולד ב-28 בספטמבר 1987) הוא מתאגרף מקצועי אמריקאי. הוא החזיק במספר אליפויות עולם בשלוש דרגות משקל. אלוף העולם הבלתי מעורער במשקל מעורב מאז יולי 2023.
קריירה

באוגוסט 2017, קרופורד היה אלוף העולם הבלתי מעורער במשקל מעורב קל, לפני שעלה למשקל מעורב. הוא היה האלוף הבלתי מעורער הראשון במשקל מעורב קל מאז קונסטנטין טזיו ב-2004.
נכון לנובמבר 2021, קרופורד מדורג כמתאגרף הפעיל השני הכי טוב בעולם, ללא קשר למשקל, על ידי ESPN.
לאחר ניצחון על ארול ספנס ג'וניור ביולי 2023, קרופורד הפך לזכר הראשון שנהיה אלוף העולם הבלתי מעורער בשתי דרגות משקל שונות.
הערות שוליים

↑  Pound-for-pound rankings: A heavyweight takeover? Where do Fury and Usyk land?, ESPN.com, ‏2021-10-13 (באנגלית)
↑  https://theathletic.com/4732402/2023/07/30/terence-crawford-errol-spence-result/
כל אתמולינו

| --- | --- |

 מידע כללי
 מאת:  נטליה גינצבורג
 שפת המקור:  איטלקית
 סוגה:  רומן
 הוצאה
 תאריך הוצאה:  1952
 מספר עמודים:  224
 הוצאה בעברית
 הוצאה:  הוצאת הספריה החדשה
 תאריך:  1990
 תרגום:  ניצה בן-ארי
 קישורים חיצוניים
 הספרייה הלאומית:  001195546
כל אתמולינו (באיטלקית: "Tutti i nostri ieri") הוא רומן מאת הסופרת האיטלקית נטליה גינצבורג. הספר, שיצא לאור ב-1952, הוא ספרה השלישי של גינצבורג ונחשב כאחת מיצירותיה הבולטות. חלקו הראשון של הרומן עוסק בחייהן של שתי משפחות המתגוררות בשכנות בעיר בצפון איטליה על רקע תקופת השלטון הפשיסטי של שנות ה-30 באיטליה וחלקו השני מתרחש בדרום איטליה על רקע מאורעות מלחמת העולם השנייה.
הסיפור עוקב אחרי תהליך ההתבגרות שעוברים ילדי שתי המשפחות תוך כדי התהליכים ההיסטוריים העוברים על איטליה ואירופה. החל בעיצוב השקפתם הפוליטית האנטי פשיסטית, המפגשים עם בני המין השני והתמודדות עם מוות, וכלה בהתמודדות עם הסבל והאכזריות הכרוכים במלחמה.
שם הספר לקוח מציטוט מפורסם מהמחזה מקבת' מאת ויליאם שייקספיר:
The way to dusty death. Out, out, brief candle!”
וכל אתמולינו לכסילים האירו
דרכם אלי עפר קברם.
הספר ראה אור בעברית ב-1990 בסדרת הספריה החדשה, בתרגומה של ניצה בן-ארי.
הסופרת בתיה גור ראתה ב"כל אתמולינו" את "הרומן העמוק והמופלא מכל יצירותיה" של גינצבורג.
הערות שוליים

↑  נכתב בחודשים פברואר עד אוגוסט 1952, NATALIA GINZBURG, (באיטלקית)
↑  בתיה גור, עלובות החיים, באתר הארץ, 22 ביוני 2001
| --- | --- |
בקרת זהויות :  GND: 1088013449  VIAF: 309259171   WorldCat (עם VIAF): 309259171 
ערך זה הוא קצרמרבנושא ספרים. אתם מוזמנים לתרום לוויקיפדיה ו.
מודל הארץ השטוחה

הדפס העץ פלאמאריון מתאר נוסע שמגיע לקצה כדור הארץ השטוח וקולע את שערותיו דרך השמים המוצקים בצורת קערה הפוכה.
מודל הארץ השטוחה הוא תפיסה ישנה ומופרכת של צורת הארץ, הרואה אותה כמשטח מישורי או בצורת דיסק. תרבויות עתיקות רבות החזיקו בתפיסה הזו של מודל הארץ, כולל יוון עד לתקופה הקלאסית, תרבויות הברונזה והברזל של המזרח הקרוב עד לתקופה ההלניסטית, הודו עד לתקופת הגופטה, וסין עד המאה ה-17.
הפרדיגמה הזאת הייתה גם בדרך כלל מוחזקת בתרבויות של הילידים האמריקאים, והמושג של ארץ שטוחה עם שמים בצורת קערה הפוכה היה נפוץ בתקופה שקדמה למהפכה המדעית.
מודל הארץ ככדור הופיע לראשונה בפילוסופיה היוונית על ידי פיתגורס (המאה ה-6 לפנה"ס), אם כי לא סופקו למודל זה ראיות ממשיות, ורוב הפילוסופים הקדם סוקרטים (המאות ה-6 וה-5 לפנה"ס) המשיכו להחזיק בתפיסת מודל הארץ השטוחה. אריסטו החל לספק ראיות אמפיריות לצורה הכדורית של הארץ בסביבות שנת 330 לפנה"ס. הידיעה על צורתה הכדורית של הארץ החלה בהדרגה להתפשט מעבר לעולם ההלניסטי מאז ואילך.
בעידן המודרני מאומצות תאוריות על הארץ שטוחה על ידי ארגונים פסאודו מדעיים כגון אגודת הארץ השטוחה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > במזרח הקדום

בחשיבה המצרית העתיקה ובקרב אנשי מסופוטמיה, העולם הוצג כדיסק שצף במרחבי האוקיינוס. מודל דומה נמצא בשירת הומרוס מהמאה ה-8 לפנה"ס, לפיה אוקיינוס, המים המקיפים את פני המישור העגול של הארץ, הוא המכיל של כל החיים ואפשר גם שמכיל את כל האלים.
טקסטים הכתובים על הפירמידות וטקסטים על ארונות קבורה במצרים העתיקה מצביעים אף הם על קוסמוגרפיה דומה: אוקיינוס מקיף שטחים יבשים או איים.
היסטוריה > ביהדות

| --- | --- |
 :  ראו גם – רקיע, המים העליונים
בתנ"ך קיימים אזכורים לכך שלארץ ולשמים יש ארבעה קצוות, ומצד שני אין ציון לכך שהארץ היא כדור. מתוך הנחה שהקוסמולוגיה העברית הייתה דומה לזו של שאר תרבויות המזרח הקדום, החוקרים סבורים כי גם בארץ ישראל דמיינו את הארץ כדיסק צף על פני המים, כאשר רקיע בצורת קערה הפוכה הפריד את הארץ מן השמים.
בתלמוד ניתן להבין מסוגיות שונות הנידונות בו כי חז"ל תפשו את הארץ כשטוחה, ונחלקו בשאלות כגון האם צורתה עגולה או ריבועית ומהו עוביו של הרקיע. במקום אחד בתלמוד הירושלמי משתמע כי צורת הארץ נתפסה ככדור יבשה, השקוע חלקית בתוך מים.
באחת מאגדות רבה בר בר חנה הוא סיפר כי ביקר במקום שבו הרקיע והארץ נפגשים, ואף איבד את סלו שהטמין באחד מחלונות הרקיע, ומצא אותו למחרת באותה שעה, כשכיפת הרקיע חזרה לאותו מקום.
מדברי רבנו חננאל שחי במאה העשירית משתמע שהארץ שטוחה, מאחר שתמך בדעת חז"ל שהשמש נעה בלילה מעל לרקיע, וביום תחתיו, בעוד בין עלות השחר לזריחה וכן בין השקיעה לצאת הכוכבים היא ”מהלכת בעביו של רקיע”. לדבריו: ”ואף על פי שהחוזים בכוכבים שבזמן הזה מדברים דברים המכחישין – לא משגחינן להו אלא אנו מזהרים דברי רבותינו כתקנם ולא לחוש לדברי זולתם”.
במאה ה-12 כבר ידועות התייחסויות רבניות לארץ כאל כדור, לדוגמה הרמב"ם השתמש במעלות כדי לציין מיקום על קווי רוחב ואורך, והרב זרחיה הלוי עסק בנושא קו התאריך בהלכה. עם זאת, הרמב"ן בן המאה ה-13 הביא בפירושו את מודל הארץ השטוחה לצד מודל שייחס ליוונים המציג את הארץ ככדור יבשה שחציו שקוע במים, בדומה למודל שהוצג בתלמוד הירושלמי.
היסטוריה > ביוון העתיקה > פילוסופים

היו כמה פילוסופים קדם-סוקראטיים שהאמינו שהעולם שטוח: תאלס (המאה ה-6 לפנה"ס) על פי מספר מקורות, לוקיפוס (המאה ה-5 לפנה"ס), ולפי אריסטו גם דמוקריטוס (בן המאה ה-4).
תאלס חשב שהאדמה צפה במים כמו בול עץ. עם זאת, נטען כי תאלס למעשה האמין שכדור הארץ הוא בעצם עגול. אנכסימנדרוס (המאה ה-6 לפנה"ס) האמין שכדור הארץ הוא גליל קצר בעל ראש עגול שטוח שנותר יציב משום שהוא נמצא באמצע היקום, במרחק שווה מכל שאר הדברים. אנכסימנס האמין ש"הארץ שטוחה ומרחפת באוויר, באותו אופן שבו השמש והירח ושאר גרמי השמים מרחפים, שכולם לוהטים מחום, ומרחפים באוויר בגלל המשטחיות שלהם". קסנופנס (תחילת המאה ה-5 לפנה"ס) סבר כי כדור הארץ שטוח, כאשר צדו העליון נוגע באוויר, והצד התחתון נמתח למטה ללא גבול.
האמונה שהארץ היא שטוחה המשיכה להתקיים גם במהלך המאה ה-5 לפנה"ס. לדוגמה אנכסגורס (450 לפנה"ס) הסכים כי הארץ היא שטוחה, ותלמידו ארכלאוס האמין כי הארץ השטוחה מורדת באמצע כמו צלחת, כדי להסביר את העובדה שהשמש לא זורחת וקורנת באותו זמן על כל העולם. עם זאת, כבר בשנת 500 לפנה"ס קיבלו רוב הפילוסופיים היווניים את דעתו של פיתגורס שהארץ היא כדור, ובמאה ה-4 לפנה"ס הציע אריסטו את הראיות הפיזיקליות הראשונות לכך. במאה ה-3 לפנה"ס חישב ארטוסתנס את היקפו של כדור הארץ ברמה גבוהה למדיי של דיוק.
היסטוריה > ביוון העתיקה > היסטוריונים

הקטאיוס ממילטוס האמין שהארץ שטוחה ומוקפת במים. הרודוטוס בספר ההיסטוריה שלו לעג לאמונה שהמים מקיפים את העולם, אך אף על פי כן רוב החוקרים מסכימים שהוא האמין שהארץ שטוחה בגלל תיאוריו על ה"סוף" או על ה"קצה" של הארץ.
היסטוריה > ביוון העתיקה > משוררים

כאשר משוררים כהומרוס והסיודוס תיארו את צורת העולם, הם תיארו דיסק בצורת מגינו של אכילס - הגיבור היווני המיתולוגי.
מסורת פואטית זו של אוקיינוס אינסופי המקיף את הארץ שבצורת דיסק מופיעה גם אצל המשוררים סטסינוס, מימנארמוס, אייסכילוס, ואפולוניוס מרודוס.
תיאורו הקוסמוגרפי של הומרוס על הצורה הדיסקית של מגן אכילס עם האוקיינוס הסובב אותו חוזר על עצמו מאוחר יותר ב"פוסטומריקה" של קוינטוס סמירנאוס (המאה ה-4), הממשיך את תיאור סיפור מלחמת טרויה.
היסטוריה > באירופה

העמים הנורדים והגרמאניים הקדמונים האמינו בכך שהארץ היא שטוחה כאשר היא מוקפת באוקיינוס מכל הכיוונים, וציר העולם, עץ העולם (יגדראסיל), או העמוד הגדול (אראמינסול) נמצא במרכזה. באוקיינוס המקיף את הארץ ישב נחש בשם יורמונגנד. חשבון הבריאה הנורדי שהשתמר בגילפאגינינג מהאדה פרוזאית קובע שבמהלך הבריאה של הארץ הונח סביבו ים עצום שלא ניתן לחצות אותו.
וכך נאמר שם על ידי ויאפנהר: ”מן הדם, אשר נטף בחופשיות מן פצעיהם, הם יצרו את הים, ויצרו והחזיקו את הארץ יחד איתה, והניחו את הים כטבעת מסביב לארץ, וזה יכול להראות דבר קשה עבור רוב האנשים לחצות אותו”.
ב"בבואת המלך" (Konungs skuggsjá) - ספר מהמיתולוגיה הנורדית המתוארך לסביבות שנת 1250, כבר הוסק שצורת הארץ היא כדורית.
ראו גם

מודל הארץ ככדור
אגודת הארץ השטוחה
מיתוס הארץ השטוחה
כדור הארץ החלול
גאודזיה
ארטוסתנס
צבים כל הדרך למטה
לקריאה נוספת

אומברטו אקו, תולדות האגדות - סיפורם של מקומות אגדיים, כנרת זמורה-ביתן דביר, 2016, הפרק "העולם השטוח והאנטיפודים", עמ' 11–37.
פוטנציאל גבוה

| --- | --- |

 מבוסס על:  HPI 
 סוגה:  סרט דרמת פשע 
 כותבים:  דרו גודארד 
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  13 (נכון ל־11 בפברואר 2025) 
 שידור
 רשת שידור:  ABC 
 תקופת שידור מקורית:  17 בספטמבר 2024 – הווה 
 קישורים חיצוניים
 אתר רשמי
 דף התוכנית ב-IMDb
 
פוטנציאל גבוה (באנגלית: High Potential) היא סדרת טלוויזיה אמריקאית מסוג דרמת פשע שנוצרה על ידי דרו גודארד עבור ABC. הסדרה מבוססת על סדרת הטלוויזיה הצרפתית-בלגית "מחוננת" (HPI) משנת 2021.
הסדרה עלתה לראשונה לשידור ב-17 בספטמבר 2024. בינואר 2025, הסדרה חודשה לעונה שנייה.
רקע

התוכנית מתרכזת במורגן (קייטלין אולסון), אם חד הורית לשלושה ילדים ועובדת ניקיון במשטרת לוס אנג'לס. היא גם אינטלקטואלית עם פוטנציאל גבוה, בעלת מנת משכל של 160. לאחר שהיא מפצחת במקרה את אחד המקרים תוך שימוש בחשיבה לא שגרתית היא הופכת ליועצת של חטיבת הפשעים החמורים של LAPD.
עלילת משנה כוללת את מורגן המשתמשת בעזרה ובמשאבים של המשטרה על מנת לגלות מה קרה לבעלה הראשון, רומן, אבי בתה הבכורה אווה, שנעלם כשאווה הייתה תינוקת.
שחקנים ודמויות > דמויות ראשיות

קייטלין אולסון בתור מורגן גילורי, אם חד הורית לשלושה ילדים, בעלת מנת משכל של 160 ומגוון רחב של תחומי ידע. מורגן עובדת כעובדת ניקיון עבור המשטרה עד שמפקדת המשטרה סלינה מציעה לה תפקיד כיועצת.
דניאל סונג'אטה בתור אדם קראדק, בלש אשר מקבל את מורגן כשותפה בעל כורחו.
ג'ביסיה לסלי בתור דפני פורסטר, שותפתו של אוזדיל
דניז אקדניז בתפקיד לב "אוז" אוזדיל, חוקר פשעים חמורים
אמירה ג'יי בתור אווה סינקורה, בתה המתבגרת המרדנית של מורגן שאביה, רומן, נעלם 15 שנים לפני תחילת הסדרה
מתיו לאמב בתור אליוט רדוביק, בנה של מורגן מבעלה השני לודו
ג'ודי רייס בתפקיד סלינה סוטו, ראש מחלקת הפשעים העיקריים של LAPD, שם משמשת מורגן כיועצת
שחקנים ודמויות > דמויות אורח

טארן קילאם בתור לודו רדוביץ', בעלה לשעבר של מורגן, אביה החורג לשעבר של אווה ואביו של אליוט שהוא מורה לנהיגה
גארט דילהאנט בתור סגן מלון, ראש מחלקת שוד-רצח של LAPD
ג'יי די פארדו בתור טום, שוער ב-LAPD שלומד בבית ספר לאחיות ושמורגן יוצאת איתו לזמן קצר
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2025 | פרס סאטורן | סדרת האקשן/מותחן הטובה ביותר | מועמדות |  |
הערות שוליים

↑  רועי אבן, ‏את מה שתעלומות הרצח לא למדו, "פוטנציאל גבוה" כבר יודעת, באתר ‏מאקו‏, 26 בינואר 2025
↑  Pedersen, Erik (10 ביולי 2024). "ABC Fall Premiere Dates: 'Abbott Elementary', 'Grey's Anatomy', 'Golden Bachelorette', Ryan Murphy's 'Doctor Odyssey' & More". Deadline Hollywood. ארכיון מ-17 בספטמבר 2024. נבדק ב-10 ביולי 2024. {{cite web}}:  (עזרה)
↑  Andreeva, Nellie (21 בינואר 2025). "High Potential Renewed For Season 2 By ABC". Deadline Hollywood. נבדק ב-21 בינואר 2025. {{cite web}}:  (עזרה)
↑  Petski, Denise (21 באוגוסט 2024). "Taran Killam Joins Kaitlin Olson In ABC's 'High Potential' Drama Series". Deadline Hollywood. ארכיון מ-21 באוגוסט 2024. נבדק ב-21 באוגוסט 2024. {{cite web}}:  (עזרה)
↑  Cordero, Rosy (1 ביולי 2024). "Garret Dillahunt Boards ABC's 'High Potential'". Deadline Hollywood. ארכיון מ-1 ביולי 2024. נבדק ב-1 ביולי 2024. {{cite web}}:  (עזרה)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
אלי יצפאן

| --- | --- |
יצפאן, 2004
יצפאן, 2004
 לידה:  6 ביוני 1965 (בן 59) ו' בסיוון ה'תשכ"ה ישראל תל אביב-יפו, ישראל
 סוגה מועדפת:  קומדיה
 מדינה:  ישראל ישראל
 תקופת הפעילות:  מ-1984
 עיסוק:  קומיקאי, מנחה, שחקן תיאטרון וקולנוע
 מקום לימודים:  כדורי
 פרופיל ב-IMDb
אלי יצפאן על בימת יום העצמאות ה-53 בעיר נשר, 2001
אלי (אליהו) יצפאן (נולד ב-6 ביוני 1965, ו' בסיון ה'תשכ"ה) הוא סטנדאפיסט, שחקן, קומיקאי, חקיין, מפיק ומנחה טלוויזיה ישראלי. זוכה שלושה פרסי מסך הזהב ופרס האקדמיה לטלוויזיה. בשנות ה-90 היה שותפו של מאיר סויסה לצמד הבידור "סוויסה ויצפאן", ומאז הופיע במספר תוכניות בידור וסאטירה, שאת חלקן אף הנחה.
קורות חיים

יצפאן נולד ב-1965 בשכונת נווה שרת שבתל אביב, להורים שעלו מעיראק ב-1951. הוא הבן החמישי במשפחה בעלת תשעה ילדים. אמו הייתה מטפלת ואביו היה בעל מתפרה. אחיו הבכור מנשה נהרג בתאונת דרכים ב-30 באפריל 1970. בילדותו, למד בבית הספר "ברושים" ללקויי למידה, ובראשית שנות ה-80 למד בבית הספר החקלאי כדורי וכבר בבית הספר בלט כקומיקאי מוכשר. הוא שירת בצה"ל בצוות מוזיקלי "צה"ל 84" וב"להקת המפח"ש" (במאי הלהקה היה אז חנן גולדבלט, וכוכבת הלהקה הייתה אורנה דץ). בתקופה בה פיקד אלי יצפאן על הלהקה, הופקה תוכניתה החדשה בניהולם של אהוד מנור ושל מתי כספי.